Normalt er en naturlig amning at foretrække og det som de fleste ønsker, men der kan opstå situationer, hvor du over en kortere eller længere periode har brug for en brystpumpe.
En brystpumpe kan være en fordel, hvis du skal være væk fra din baby i længere tid. På den måde kan du malke ud og gemme din modermælk, så en anden person kan give sutteflaske. Det er en fordel at give sutteflaske med din egen modermælk fremfor for modermælkserstatning, da det indeholder vigtige vitaminer og næring fra naturens side.
At bruge en brystpumpe kan desuden være et aktivt valg, så din partner for mulighed for at dele glæden ved at made jeres barn. I kan på den måde også deles om nattevagten, og du kan få mere søvn. Er du nødt til at vende tilbage til arbejdet eller studierne kan din partner samtidig træde til med madning her.
Brystpumpen kan desuden bruges i situationer, hvor du oplever problemer med din amning eller overproduktion af mælk. Er brysterne meget store og spændte, kan din baby ikke kan få fat om brystvorten. Har du revnede og ømme brystvorter eller måske brystbetændelse, så kan en brystpumpe hjælpe. Producerer du derimod ikke nok mælk, kan en brystpumpe fremme mælkeproduktionen i forbindelse med din amning.
Der er mange gode grunde til at bruge en manuel eller elektrisk brystpumpe i dit ammeforløb. Det kan være en hjælp hvis du oplever udfordringer med din amning, men det kan også være et aktivt valg at amme via flaske.